b'\n_START_ARTICLE_\nA\xc5\xa1er\n_START_SECTION_\nIme\n_START_PARAGRAPH_\nBesedilo v Tori pravi, da ime A\xc5\xa1er pomeni sre\xc4\x8den ali blagor in  namiguje, da izhaja iz hebrejskega izraza o\xc5\xa1er, ki ima dve razli\xc4\x8dici: beo\xc5\xa1ri \xe2\x80\x93 imam sre\xc4\x8do in i\xc5\xa1\xc5\xa1eruni, kateri pripisujejo ve\xc4\x8d izvorov. Biblija pravi, da je mati Lea ob njegovem rojstvu  vzkliknila "Blagor meni, kajti \xc5\xbeene me bodo blagrovale!" In dala mu je ime A\xc5\xa1er, kar pomeni sre\xc4\x8da. _NEWLINE_Nekateri znanstveniki trdijo, da bi ime lahko bilo povezano z bo\xc5\xbeanstvom, ki ga je pleme prvotno \xc4\x8dastilo. Povezano bi lahko bilo s semitsko boginjo materjo A\xc5\xa1ero ali z vrhovnim  asirskim bogom A\xc5\xa1urjem.\n_START_SECTION_\nLjudstva z morja\n_START_PARAGRAPH_\n\xc5\xa0tevilni znanstveniki domnevajo, da je pleme A\xc5\xa1er pripadalo Ve\xc5\xa1e\xc5\xa1om, eni od skupin Ljudstev z morja. Ime Ve\xc5\xa1e\xc5\xa1 se lahko razstavi na hebrejski izraz ljudje iz Ua\xc5\xa1a, zato bi naziv Ve\xc5\xa1e\xc5\xa1 lahko bila popa\xc4\x8denka imena A\xc5\xa1er.'